A Junior Eurovízió november 21-én rendezett döntőjében fellépési sorrend szerint tizenötödikként lépett színpadra, a San Marino-i Kamilla Ismailova után, és az albán Mishela Rapo előtt. A szavazás során mindegyik országtól kapott legalább egy pontot, míg összesen nyolc maximális ponttal jutalmazták, így összesítve 185 ponttal megnyerte a versenyt. Érdekesség, hogy ezzel a 2004-ben María Isabel által felállított rekordot (171 pont) megdöntötte. December 15-én Destiny és csapata megkapta a "Midalja għall-Qadi tar-Repubblika" érmét, amelyet a máltai miniszterelnök írásbeli jóváhagyásával ítélnek oda azoknak, akiket kitüntetnek Máltáért nyújtott szolgálatukért.